যদিও ইসলামী দলগুলো শনিবার এক সংবাদ সম্মেলনে বলেছে তাদের এই হরতাল রাজনৈতিক নয়। সংবিধান থেকে আল্লাহর ওপর পূর্ণ আস্থা শব্দগুলো তুলে দেয়ার প্রতিবাদে তারা এ হরতাল ডেকেছেন। কিন্তু এই হরতালে বাধা দিলে তারা আরো কঠোর  কর্মসূচী দেবেন। সংবাদ সম্মেলনে লিখিত বক্তব্য পাঠ করেন খেলাফত মজলিসের নায়েবে আমির মাওলান আব্দুর রব ইউসুফী। তিনি বলেন তাদের ওপর যেমন কোন জুলুম নির্যাতন তারা সহ্য করবেন না। তেমনি তারা জোর করে কাউকে হরতাল পালনে বাধ্য করবেন না। তারা হরতাল আহ্বান করে জনগণের ওপর ছেড়ে দিয়েছেন। যাদের খুশি স্বেচ্ছায় হরতাল পালন করবেন।  এদিকে রবিবারের হরতালকে সামনে রেখে পুলিশ ব্যাপক প্রস্তুতি নিয়েছে বলে জানিয়েছেন পুলিশ কমিশনার বেনজীর আহমেদ। তিনি বলেছেন সাধানরন মানুষের চলাচল নির্বিঘ্ন রাখতে এবং জানমালের নিরাপত্তা দিতে তারা দায়িত্ব পালন  করবেন।